San Pedro Meskitalis
San Pedro Meskitalis (isp. Río San Pedro Mezquital) arba San Pedras – upė vakarų Meksikoje, Durango ir Najarito valstijose. Prasideda Durango valstijoje, į šiaurę nuo Durango, aukštupyje vadinama La Sauseda. Teka į pietus, pietvakarius, kerta Vakarų Siera Madrės kalnus. Žemupyje, nuo Chesus Marijos miestelio šakojasi į dvi šakas – pietinė įteka į Ramųjį vandenyną ties Los Korčosu, šiaurinė – į Agva Dulsės lagūną. Didžiausi intakai: Fresnosas, Kasuelasas, Lachitasas (dešinieji), Piedras Blankasas, Hondas, Santa Rosalija (kairieji). Pagrindinės gyvenvietės prie upės: Nombre de Diosas, San Fransisko del Meskitalis, Tukspanas.